இந்த தலைப்பு உங்களுக்கு சற்று வித்தியாசமாக தோன்றலாம். எதுகை மோனைக்காக இந்த தலைப்பை நாம் எழுதவில்லை. எதார்தத்தை பதிவு செய்ய வேண்டும் என்பதால் இது போன்ற தலைப்பை பதிவிட்டுள்ளோம். ஒவ்வொரு ஊருக்கும் ஒரு பெயர் காரணம் இருக்கும். அந்த வகையில் நமதூருக்கு மிகச்சரியான பெயர் குப்பைத்தொட்டினம் என்பது தான். அந்த அளவுக்கு அதிராம்பட்டினத்தில் திரும்பும் திசையெல்லாம் குப்பைகள் நிரம்பிக்கிடக்கின்றன. குப்பைகள் சாலைகளில் சிதறிக்கிடப்பதை தடுக்க முஹல்லா அமைப்புகள், என்.ஜி.ஓக்கள் சார்பில் குப்பைத்தொட்டிகள் பல்வேறு வீதிகளில் வைக்கப்பட்டன. அந்த குப்பைத்தொட்டிகள் எல்லாம் நிரம்பி வழிந்துக்கிடக்கின்றன. ஆனால் அந்த குப்பைகளை அள்ளுவதற்கு இந்த கையாளாகாத பேரூராட்சிக்கு நேரமில்லை.